ອະດີດ​ຜູ້​ຊ່ວຍ ມື້​ລາງ​ Saddam Hussein ​ຖືກສັງຫານ ໃນການສູ້ລົບ ຢູ່ອີຣັກ
ທ່ານ Raed al-Jabouri ເຈົ້າ​​ແຂວງໆ Salahuddin ກ່າວ​ວ່າ ທ້າວ Izzat Ibrahim al-Douri ​ໄດ້​ຖືກ​ສັງຫານ​ໂດຍ ກຳລັງ​ທະຫານ​ອີຣັກ ​ແລະ​ທະຫານບ້ານ Shi’ite​​.
ບັນດາເຈົ້າໜ້າທີ່ອີຣັກກ່າວວ່າ ທ້າວ Izzat Ibrahim al- Douri ຜູ້ນຳກຸ່ມກະ ບົດ Sunni ໃນອີຣັກ ແລະອະດີດຜູ້ຊ່ວຍ ມື້ລາງຜູ້ນຳ Saddam Hussein ທີ່ຫລົບລີ້ໜີກົດໝາຍມາ ເປັນເວລາດົນນານແລ້ວນັ້ນ ໄດ້ຖືກສັງຫານຢູ່ໃນການປະຕິ ບັດງານທາງທະຫານແຫ່ງນຶ່ງ ລາຍງານຂ່າວ ໃນວັນສຸກວານນີ້ ໄດ້ອ້າງຄຳເວົ້າ ເຈົ້າແຂວງໆ Salahuddin ທ່ານ Raed al-Jabouri ທີ່ກ່າວວ່າ ທ້າວ al- Douri ໄດ້ຖືກສັງຫານໂດຍ ກຳລັງທະຫານອີຣັກ ແລະທະ ຫານບ້ານ Shi’ite ລາຍງານແຈ້ງວ່າ ການປະ ຕິບັດງານນີ້ ມີຂື້ນທີ່ແຂວງ Hamreen ທີ່ເປັນພູຜາ ຊາກສົບທີ່ຄິດວ່າ ເປັນ ຂອງທ້າວ al-Douri ມີລາຍງານວ່າ ຮວມຢູ່ໃນກຸ່ມພວກກໍ່ການຮ້າຍທີ່ຖືກຂ້າຕາຍ ເຈົ້າແຂວງຮ້ອງທ້າວ al-Douri ວ່າ “ຜູ້ບົງການຂອງກຸ່ມລັດອິສລາມໃນອີຣັກ” ແລະກ່າວ ວ່າ ການສັງຫານຜູ້ກ່ຽວ ແມ່ນເປັນຄວາມເສຍຫາຍທີ່ສຳຄັນຕໍ່ກຸ່ມດັ່ງ ກ່າວ ບັນດາເຈົ້າໜ້າທີ່ອີຣັກ ເຄີຍອ້າງວ່າໄດ້ສັງຫານທ້າວ al-Douri ມາກ່ອນແລ້ວ ແຕ່ວ່າໃນ ເທຶ່ອນີ້ ມີຮູບພາບນຳດ້ວຍ ບັນດາຮູບພາບຕ່າງໆ ທີ່ສະແດງໃຫ້ເຫັນເປັນການເສຍຊີວິດ ຂອງທ້າວ al-Douri ໄດ້ມີການເຜີຍແຜ່ຢູ່ໃນຕາໜ່າງສື່ສັງຄົມໃນວັນສຸກວານນີ້ ຊາກສົບ ເບິ່ງແລ້ວ ຄືກັບອະດີດຜູ້ຊ່ວຍຂອງ Saddam Hussein ໂດຍມີໜວດສີແດງຊຶ່ງເປັນສັນ ຍາລັກຂອງຜູ້ກ່ຽວ ຮູບຂອງຜູ້ຊາຍທີ່ເສຍຊີວິດ ຍັງປາກົດວ່າ ບໍ່ມີແຂ້ວຢູ່ທາງໜ້າ ການກວດສອບທາງ DNA ກຳລັງດຳເນີນກັນຢູ່ເພື່ອຢັ້ງຢືນໃຫ້ເປັນທີ່ແນ່ນອນວ່າ ເປັນສົບຂອງທ້າວ al-Douri ແທ້ ທີ່ເຊື່ອວ່າເປັນຜູ້ຢູ່ເບື້ອງຫຼັງການກໍ່ກະບົດຕ້ານລັດຖະບານ Shi’ite ຂອງອີຣັກ ໃນປັດຈຸບັນນີ້ ຢູ່ໃນລັດຖະບານອີຣັກ ພາຍໃຕ້ການນຳພາຂອງ Saddam Hussein ທ້າວ al-Douri ແມ່ນເປັນຮອງປະທານາທິບໍດີ ຫລັງຈາກການບຸກເຂົ້າໄປໃນອີຣັກ ພາຍໃຕ້ການນຳພາ ຂອງສະຫະລັດໃນປີ 2003 ແລ້ວ ຜູ້ກ່ຽວແມ່ນຢູ່ໃນອັນດັບຫົກຂອງບັນຊີລາຍຊື່ ບັນດາ ເຈົ້າໜ້າທີ່ອີຣັກ ທີ່ ສະຫະລັດ ຕ້ອງການໂຕທີ່ສຸດ ລາວໄດ້ຖືກຂະໜານນາມວ່າເປັນ “ເປັນໝາກຄິງຢູ່ໃນຄະນະ” ຂອງໄພ້ທັງໝົດ 55 ໃບ ທີ່ຕາງໜ້າໃຫ້ຜູ້ຫລົບລີ້ໜີກົດໝາຍ 55 ຄົນແລະຍັງເປັນນຶ່ງໃນຈຳນວນ ຜູ້ຊາຍທີ່ທາງການຕ້ອງການໂຕທີ່ສຸດຢູ່ໃນໂລກ